Matovič, Igor, podpredseda vlády a minister financií SR (2022-09-29):
V pohode. Čiže myslím si, že Richard Sulík dlží celému demokratickému Slovensku odpoveď, ako bolo možné, čo bolo to, že ho hnalo k tomu, že spáchal doslova takúto samovražednú misiu pre... s Radičovej vládou. Ešte raz, bola to vytúžená, vymodlená vláda po vláde, kedy som sa aj ja rozhodol, že do politiky vstúpim, kedy v roku 2088 v auguste vyšiel prieskum agentúry FOCUS, ktorý hovoril, že Ficov SMER, Slotove SNS a Mečiarove HZDS dokopy budú mať po voľbách v roku 2010 ústavnú väčšinu. Vtedy som si povedal, že hups, toto je naozaj zásadný problém a voči tomuto zlu sa treba postaviť. Robili sme všetko pre to, na konci naše štyri hlasy rozhodli, že sme preklopili, že Radičovej vláda získala tú väčšinu. Richard, odchádzaš, ale chcem to povedať ti na rozlúčku, celému Slovensku dlžíš kľúčovú odpoveď, za čo si povalil Radičovej vládu, keď si vedel, že za dva dni euroval napriek tomu schválený bude, lebo pochopil by som, ak by si do poslednej chvíli sa bil, že tým povalením Radičovej vlády zabrániš tomu, teda aby sme pomohli Grécku, zabrániť tomu, aby sa Európa počas finančnej krízy konsolidovala a aby sme ochránili spoločnú menu, lebo si o tom hlboko, hlboko presvedčený. Vtedy by som to pochopil, aj keby som si o tebe myslel svoje, že si tvrdohlavý baran, ktorý ohrozuje spoločnú európsku menu. Lenže ty si už počas toho hlasovania a predtým hlasovania vedel, že je dohoda so SMER-om, že keď padne vláda, euroval schválený bude. Čiže tento dôvod na povalenie Radičovej vlády odpadá. A preto ste dlžní, páni v SaS, a váš predseda odpoveď, prečo ste to urobili, aký bol vtedy skutočný dôvod. A teraz sa posuniem do marca minulého roku. Vo februári približne bolo rokovanie na úrade vlády, kedy minister zdravotníctva Marek Krajčí, vtedy prišiel s návrhom, aby sme v situácii, kedy Európska komisia zlyhala, hovorím, zlyhala pri zabezpečení vakcín, lebo prichádzali výrazne pomenšie, jako bolo dohodnuté, tak aby v tejto situácii sme vyhoveli túžbe mnohých ľudí, státisícov ľudí, vtedy ktorí v prieskumoch hovorili, že by sa zaočkovali aj neregistrovanou vakcínou Sputnik. Marek Krajčí prichádza na rokovanie vlády a je to na nahrávkach, takže dá sa to vypočuť, to keď teda náhodou neviete, všetky nahrávky z vlády sa dajú vypočuť, lebo všetky rokovania sú, sú nahraté. Neviem, či to je úplne na žiadosť prístupné, ale to je jedno, my s tým nemáme problém, aby sa pustili všetky, a nech ľudia vedia, ako to prebiehalo a kto tam komu vulgárne nadával, a kto tam robil problém. Marek Krajčí vo februári minulého roku prichádza na rokovanie vlády s návrhom, aby sme prijali uznesenie vlády o nákupe neregistrovanej vakcíny Sputnik, keďže v tom čase nám zlyháva dodávka vakcín z Európskej komisie a zároveň nám v tom čase zomiera sto ľudí denne. Ako eminentný verejný záujem chrániť životy a zdravie minimálne teda tých ľudí, ktorí sa očkovať chcú. Nehovorím o tých ľuďoch, ktorí sa, boli presvedčení z rôznych dôvodov o tom, že sa nechcú očkovať. Bolo to ich legitímne právo. Ale boli tú státisíce ľudí, ktorí povedali, v prieskumoch sa vyjadrili, keďže nemáme Pfizer, Modernu, neviem čo iné, jak sa to volalo, AstraZeneca, tak sme ochotní sa zaočkovať aj ruskou vakcínou Sputnik napriek tomu, že nie je registrovaná EMA, Európskou liekovou agentúrou. Na základe tohto Marek Krajčí ako minister zdravotníctva, ktorému horí dom, lebo nie je horšie pre ministra zdravotníctva, ktorý nevie dať ľuďom liek, po ktorom túžia, prichádza na rokovanie vlády s uznesením, návrh, aby sme nakúpili z Ruskej federácie vakcínu Sputnik, keďže teda na Slovensku sú ľudia, ktorí sú ochotní sa len touto vakcínou očkovať, alebo sú ňou sa ochotní zaočkovať, keď nebude k dispozícii iná. Zrazu prichádza na vláde debata o tom, nie, nie, nie, to tuto, to sa nepatrí z Ruska, kde, to akože z Ruska, čo je dobré z Ruska a podného... podobné drísty, ja sa snažím presvedčiť aj s Marekom Krajčím a viacerí ministri presviedčajú, ale, ľudia, teraz prosím vás, nepozerajte že geopoliticky na to, že to je z Ruska. Pozerajme na to, že Európska komisia nám nezabezpečila tie správne americké vakcíny, tak tu teda zabezpečme tieto ruské vakcíny, duplom keď sme predbežne dohodli Rusov, že sú nám to ochotní dodať a sú nás ochotní uprednostniť, a vieme dostať, neviem, tie počty už si presne nepamätám, ale boli to rádovo státisíce dávok vakcíny Sputnik. Nič, počas vlády, myslím, že sme zvolali ešte aj potom takú mimoriadnu koaličnú radu, nie je súhlas, strana ZA ĽUDÍ vtedy bola akože striktne proti, SaS nepodporuje, nie je síce proti, ale nepodporuje tento nákup, ale spoločné riešenie tejto krízy bolo – a vtedy to povedal Richard Sulík na tom rokovaní –, nech si to kúpi minister zdravotníctva na priamo, je to jeho kompetencia, nepotrebuje k tomu uznesenie vlády. Čiže ešte raz, prichádza na vládu minister zdravotníctva, aby vláda ako kolektívny orgán schválila, lebo bolo to vážne rozhodnutie, nakúpiť vakcínu, ktoré nebola certifikovaná. Čiže áno, minister zdravotníctva chcel byť možno aj takto zakrytý tým kolektívnym rozhodnutím vlády, ale zároveň aby sme si všetci za tým stáli, za tým rozhodnutím, lebo je to vážne rozhodnutie. Nechceli sme búrku v šerbli, aby tu niekto spochybňoval vakcínu len kvôli tomu, že je ruská. Toto odmietli urobiť a dohodli sa všetcia, Richard Sulík to na vláde komunikuje, hovorím, je to na nahrávkach, nech Marek Krajčí má tu kompetenciu ako minister zdravotníctva, nech si to pekne nakúpi on sám na svoju vlastnú zodpovednosť. Tým sme to považovali za uzavreté. Myslím si, potom Mária Kolíková, Juraj Šeliga a neviem, či aj Veronika Remišová to aj verejnej nekomunikovali dole na tlačovej konferencii pred novinármi po rokovaní vlády, že nech si to Marek kúpi sám. Nastalo pár týždňov, kedy sme s Marekom Krajčím, s ministerstvom zdravotníctva, úrad vlády, doťahovali nákup a vyjednávanie s ruskou stranou, lebo nebolo to jednoduché. Oni mali záujemcov, s prepáčením, plnú prdel, nebolo jednoduché dostať nás tak, aby sme v dobrom čase dostali dostatočné množstvo tejto vakcíny. Nakoniec sa to podarilo. Dozvedel som sa, áno, prilieta už prvé lietadlo, ide, ide do Košíc. Hovorím, dobre, tak idem, idem (povedané so smiechom) privítať do lietadlo, však patrí sa. Boli sme vítať vakcínu AstraZeneca niekde, neviem, kde bol ten sklad, tuším v Prievidzi. Boli sme tam pri tej vakcíne, keď prišiel Pfizer, pani prezidentka vítala, keď sa dobre pamätám, jednoducho prišla ďalšia vakcína, idem, nič na tom som nevidel žiadne geopolitické, stalo sa – a zrazu búrka v šerbli. Zrazu to je Valá... nie Valášek, pardon, Korčok, minister zahraničných vecí, je to hybridná zbraň Ruska používaná. Tá vakcína, vakcína, vodička, to je hybridná zbraň používaná proti, proti Slovensku. Týmto chcel rozbiť Európsku úniu, jednotu a drísty strašné. Áno, priznávam sa, aj mimoriadne vážený prezident jednej európskej krajiny mi písal: „Igor, toto nerobte, kupovať nejakú ruskú vakcínu.? Ja som mu odpísal: „Prepáč, Emanuel, ale tuto ide o ochranu zdravia a životov ľudí.“ Už mi potom neodpísal. Jednoducho urobil som to rozhodnutie ako premiér, lebo som ho považoval za správne v tej danej chvíli, lebo, povedzme pravdu, v tom čase Európska komisia zlyhala, zlyhala, nezabezpečila dosť tých vakcín, a podľa harmonogramu, ktorý bol povedaný, a ľudia sa predbiehali, poznáme prípad Cibulkovej, sa predbiehali, aby boli zaočkovaní. Urobil som všetko v súlade s tým, jako som to cítil, že je správne v súlade s verejným záujmom, a podotýkam, na základe vysloveného súhlasu a pomknutia alebo čo, alebo usmernenia od koaličného partnera Richarda Sulíka, nech to nakúpi Marek Krajčí ako minister zdravotníctva, má na to kompetenciu. Nepotrebuje k tomu uznesenie vlády. No a čo sa stalo? Urobili sme to, čo povedal, aby sme, že môžme spraviť, a úplne podlo následne to využil na to, Matovič si dovolil kúpiť ruskú vakcínu, musí ísť z hrušky dole, musí skončiť ako premiér. A bola tu kríza. A aj minister zdravotníctva musí skončiť, lebo toto je nemorálne, toto je strašné, oni si dovolili kúpiť Sputnik bez dohody v koalícii. Ešte raz hovorím, je to nahraté komplet. Keď chceme poznať pravdu a chceme byť spravodliví, tento človek nás nabádal k tomu, aby sme to urobili presne, ako sme to spravili, a keď sme to urobili, podlo to využil na to, aby sa pokúsil na základe toho povaliť celú vládu. Aj dosiahol, lebo v podstate áno, muselo byť tým, že ja som odišiel ako premiér, muselo byť znova programového vyhlásenie vlády, znova vymenovaná vláda. Ale to podlé konanie je naozaj, by som povedal, opovrhnutiahodné, že najprv vás navedie na niečo, aby ste to spravili, a keď to urobíte, postaví sa pred médiá, v ktorých má imunitu na blbosti, ktoré tára, a povie blbosť... (rečník zatlieskal dlaňami) a médiá mu tlieskajú, hovoria hosanna, konečne prvý spravodlivý popraví toho vagabunda, čo si dovolil doviezť liek z Ruskej federácie! Ja sa teraz nezastávam tých Rusov. Urobili špinavosť a robia špinavosť na tej Ukrajine, chcú im ukradnúť krajinu a Putina považujem za novodobého Hitlera tým, čo robí. Ale správať sa v tej vypätej situácii opovrhnutiahodným spôsobom, že ľuďom, ktorí túžia po akejkoľvek vakcíne, lebo sa boja o svoj život a hovoria, že dobrovoľne si dajú aj necertifikovanú ruskú vakcínu, a týmto ľuďom tú vakcínu nedopriať, lebo, ale oni, oni po tom túžia a urobí a správať sa jako Excel, ako cynik, ktorému nezáleží na živote a len mu záleží na tom, že či bude vyzerať pekne v nejakých západných médiách, lebo mu asi zatlieskajú, lebo Matoviča popravil preto (rečník zatlieskal dlaňami), lebo kúpil Sputnik, tak to je podlé správanie sa politika a toto považujem za správanie, ktoré ohrozuje v skutočnosti demokraciu. (Prerušenie vystúpenia predsedajúcim.)